《依韵和江邻几癸巳六月十日同刁吴韩杨饮范景》
宋代·梅尧臣

江翁多感慨，饮散来直庐。
题踪有旧友，连蹇常与渠。
昨归天禄下，念昔悲有余。
未久复外补，安能恋清虚。
得请向苕霅，幽怀寄禽鱼。
高城浸湖光，面面当红蕖。
晚乘画舫游，四坐罗轻裾。
数杯已酩酊，万事应破除。
不爱趋时近，不恤与世疏。
百岁且过半，冉冉将焉如。
谁慕八十叟，犹在磻溪渔。
嗟哉再宿夕，乃自仲秋初。
清谈固隔绝，可见壁上书。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。